laion/Wikipedia-Exotic huggingface dataset:
পাঞ্জাব, ভারত

পাঞ্জাব (গুরুমুখী: ਪੰਜਾਬ; পাঞ্জাবি: [pənˈdʒɑːb] ) উত্তর ভারতের একটি স্থলবেষ্টিত রাজ্য, যেটি পাঞ্জাব অঞ্চলের বৃহত্তর অংশ গঠন করেছে। উত্তরে জম্মু ও কাশ্মীর, পূর্বে হিমাচল প্রদেশ, দক্ষিণ ও দক্ষিণ-পূর্বে হরিয়ানা, দক্ষিণ-পশ্চিমে রাজস্থান, এবং পশ্চিমে পাকিস্তানের পাঞ্জাব ভারতের, পাঞ্জাবের সীমা নির্ধারণ করেছে। রাজ্যের রাজধানী চণ্ডীগড়ে অবস্থিত। এটি একটি কেন্দ্রশাসিত অঞ্চল এবং প্রতিবেশী রাজ্য হরিয়ানারও রাজধানী। ১৯৪৭ সালে ভারত বিভাজনের পরে, ব্রিটিশ ভারতের পাঞ্জাব প্রদেশ ভারত ও পাকিস্তানের মধ্যে বিভক্ত করা হয়। ১৯৬৬ সালে নতুন রাষ্ট্র গঠনের সঙ্গে ভারতীয় পাঞ্জাব বর্তমান পাঞ্জাব রাজ্য, পাশাপাশি দুটি নতুন রাজ্য হরিয়ানা ও হিমাচল প্রদেশে বিভক্ত হয়েছিল। পাঞ্জাব রাজ্যে ২২টি জেলা আছে যেগুলি মহকুমা,তহশীল এবং ব্লকে বিভক্ত করা হয়েছে। বিভাগ: পাঞ্জাবে মোট পাঁচটি বিভাগ হল পাতিয়ালা, রূপনগর, জলন্ধর, ফরিদকোট এবং ফিরোজপুর। তহশীল : ৮২টি (২০১৫ সালে) উপ তহশীল : ৮৭টি মৌর ভাটিন্ডা জেলার সর্বশেষ তহশীল। মোহালি জেলাতে জিরাকপুর সর্বশেষ উপ-তহশীল। পাঞ্জাব রাজ্যের রাজধানী চণ্ডীগড়, একটি কেন্দ্রশাসিত অঞ্চল। এটি হরিয়ানা, রাজ্যেরও রাজধানী। ভারতীয় পাঞ্জাবে ২২টি শহর এবং ১৫৭টি শহরাঞ্চল আছে। পাঞ্জাব কৃষি ক্ষেত্রে অন্যতম অগ্রসর একটি রাজ্য। ২০১৫-১৬ সালের হিসেব অনুযায়ী চাল উৎপাদনে এই রাজ্য ভারতে ৩য় । প্রায় ১১.৮২ মিলিয়ন টন চাল উৎপাদন হয় যা ফিলিপিনের মোট উৎপাদনের সমতুল্য । মুখ্য শহরগুলি হল লুধিয়ানা অমৃতসর জলন্ধর পাতিয়ালা ভাটিণ্ডা এস এ এস (মোহালি) রাজ্যের জলন্ধর-এ একটি ১৯৮৭ সালে প্রতিষ্ঠিত রাষ্ট্রীয় প্রযুক্তিক প্রতিষ্ঠান রয়েছে। Census of India, 2011. Census Data Online, Population. "State Bird is BAAZ"। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১৫।  "Rice Production"।
জিচ্যুজ্ফালু

জিচ্যুজ্ফালু (হাঙ্গেরীয়: Zichyújfalu) দক্ষিণ-পূর্বাঞ্চলীয় হাঙ্গেরির একটি গ্রাম। "Zichyújfalu települési választás eredményei" (hungarian ভাষায়)। Országos Választási Iroda। ২০১০-১০-০৩। সংগ্রহের তারিখ ৮ ফেব্রুয়ারি ২০১২। উদ্ধৃতি শৈলী রক্ষণাবেক্ষণ: অচেনা ভাষা (link) The Detailed Gazetteer of Hungary Központi Statisztikai Hivatal উইকিমিডিয়া কমন্সে জিচ্যুজ্ফালু সম্পর্কিত মিডিয়া দেখুন। মানচিত্র ওয়েব্যাক মেশিনে আর্কাইভকৃত ১৬ মে ২০১১ তারিখে (হাঙ্গেরীয়) গুগল ম্যাপস এ জিচ্যুজ্ফালু'
মাধবপুর হ্রদ

মাধবপুর হ্রদ সিলেটের মৌলভীবাজার জেলার কমলগঞ্জ উপজেলায় অবস্থিত একটি কৃত্রিম জলাধার। বাংলাদেশের পর্যটন আকর্ষনগুলোর মধ্যে এই হ্রদটি অন্যতম। এই হ্রদটি বাংলাদেশের উত্তর-পূর্ব কোণে অবস্থিত সিলেট বিভাগের মৌলভীবাজার জেলার কমলগঞ্জ উপজেলার মাধবপুর ইউনিয়নের পাত্রখলা এলাকায়। কমলগঞ্জ উপজেলা সদরের ৫ কিলোমিটার দূরত্বের মধ্যে ন্যাশনাল টি কোম্পানি (এনটিসি)-র সত্ত্বাধীন মাধবপুর চা-বাগানের ১১ নম্বর সেকশনে (পাত্রখলা) এর অবস্থান। এই স্থানটি জেলা শহর মৌলভীবাজার থেকে ৪০ কিলোমিটার দক্ষিণে ও বাংলাদেশের অন্যতম প্রধান পর্যটন কেন্দ্র শ্রীমঙ্গল থেকে ১০ কিলোমিটার পূর্বে। চা বাগানে চাষের ও অন্যান্য বিভিন্ন কারণে ব্যবহারের জন্য প্রচুর পানির প্রয়োজন হয় বলে পাবত্য অঞ্চলের বৃষ্টিবহুল এলাকাগুলোই চা চাষের জন্য সর্ব্বোৎকৃষ্ট। কিন্তু, এসব অঞ্চলে বৃষ্টির পরিমাণ অধিক হলেও ঢালু ভূমির কারণে পানি অধিক সময় অবস্থান করেনা বিধায় পানির প্রয়োজনে বাগান কর্তৃপক্ষ একাধিক জলাধার তৈরী করেন, যা প্রায় প্রতিটি চা বাগানের ক্ষেত্রেই অতি স্বাভাবিক ব্যাপার এবং স্থানীয় চা শ্রমিকরা এসব হ্রদকে "ডাম্প" বলে থাকে।। এরই ধারাবাহিকতায়, মাধবপুর চা বাগান কর্তৃপক্ষ ১৯৬৫ সালে বাগানের মধ্যস্থিত তিনটি টিলাকে বাঁধ দিয়ে পানি জমিয়ে রেখে গড়ে তোলেন মাধবপুর হ্রদ। মাধবপুর হ্রদটির আয়তন প্রায় ৫০ একর এবং দৈর্ঘ্যে ৩ কিলোমিটার; প্রস্থ স্থান বিশেষে ৫০ হতে ৩০০ মিটার। চা বাগান কর্তৃপক্ষ লেকের পাড় ঘেঁষে হেঁটে বেড়ানোর জন্য সরু পায়ে চলার পথ এবং টিলার ওপর খড় দিয়ে তাঁবু তৈরী করে দিয়েছে। দক্ষিণ দিকের টিলা (পাহাড়)-টি ভারতীয় সীমান্তের দিকে; এখান থেকে ভারতীয় এলাকার উচু নিচু পাহাড়গুলো চোখে পড়ে। নিরাপত্তা এবং বাগানের ব্যবস্থাপনার জন্য এখানে সকাল ৮টা হতে সন্ধ্যা ৬টা পর্যন্ত অবস্থান করার সুযোগ দেয়া হয়। এখানে হ্রদের পানিতে রয়েছে নীল পদ্ম আর বেগুনী শাপলা; দেখা যায় গোলপাতা আর শালুকের ঝাড়। টিলার ঝোপঝাড়ে আছে নানা বর্ণের বুনো ফুল, যাদের মধ্যে ভাঁট ফুলই প্রধান। চা বাগানের মধ্যে বলে প্রাকৃতিক গাছের পরিমাণ স্বল্প; দেখা মেলে ছায়া বৃক্ষের। হ্রদের জলে দেখা মেলে বিভিন্ন জাতের হাঁস, সরালি, পানকৌড়ি, জলপিপি প্রভৃতি জলচর ও পরিযায়ী পাখীর। চা বাগানের মধ্যে অবস্থিত বলে এখানে আসার সরাসরি কোনো যোগাযোগ ব্যবস্থা নেই; সিলেট বা মৌলভীবাজার হয়ে এখানে আসতে হয়। মাধবপুর হ্রদে যেতে হলে প্রথমে ঢাকা থেকে সড়ক বা রেলপথে মৌলভীবাজার জেলার শ্রীমঙ্গল হয়ে কমলগঞ্জে আসতে হবে; এরপর কমলগঞ্জের ভানুগাছ চৌমুহনী হয়ে চা বাগানের মধ্য দিয়ে মাধবপুর হ্রদে পৌছতে হবে। হ্রদ হ্রদ হ্রদের পদ্ম ফুল পাহাড় বেষ্টিত হ্রদ হ্রদ হ্রদ হ্রদ মাধবপুর হ্রদ এলাকা কাপ্তাই হ্রদ মাধবকুন্ড জলপ্রপাত হামহাম ঝর্ণা আরো মনোহর হচ্ছে মাধবপুর হ্রদ ওয়েব্যাক মেশিনে আর্কাইভকৃত ৪ ডিসেম্বর ২০২০ তারিখে কালের কন্ঠ, প্রকাশিত হয়েছে: ১৫ই অক্টোবর ২০১১। 'বৃষ্টিধোয়া হ্রদ পাহাড়ে'; banglapost24.com, সঙগ্রহের তারিখঃ ১৭ই ডিসেম্বর ২০১২ মৌলভীবাজার জেলার তথ্য বাতায়নে "মাধবপুর হ্রদ" সম্পর্কিত তথ্য
নরম্যান জোসেফ উডল্যান্ড

নরম্যান জোসেফ উডল্যান্ড (ইংরেজি: Norman Joseph Woodland; জন্ম: ৬ সেপ্টেম্বর, ১৯২১ - মৃত্যু: ৯ ডিসেম্বর, ২০১২) মার্কিন যুক্তরাষ্ট্রের নিউ জার্সি রাজ্যে জন্মগ্রহণকারী আমেরিকান বিজ্ঞানী। তিনি বারকোড নামীয় যন্ত্র আবিষ্কারে অংশগ্রহণ করে স্মরণীয় হয়ে আছেন। অক্টোবর, ১৯৫২ সালে তিনি মার্কিন মেধাসত্ত্ব ২,৬১২,৯৯৪ আইনে যন্ত্রটির নিবন্ধন করেছেন। এন. জোসেফ উডল্যান্ড এবং এন. জে. উডল্যান্ড নামেও তিনি বিশ্বব্যাপী পরিচিতি পেয়েছেন। ইহুদী পরিবারের জ্যেষ্ঠ সন্তানরূপে ৬ সেপ্টেম্বর, ১৯২১ সালে নিউ জার্সির আটলান্টিক সিটিতে জন্মগ্রহণ করেন। আটলান্টিক সিটি হাইস্কুল থেকে স্নাতক ডিগ্রী সম্পন্ন করেন। এরপর ১৯৪৭ সালে ড্রেক্সেল বিশ্ববিদ্যালয় থেকে যান্ত্রিক প্রকৌশলবিদ্যায় বিজ্ঞানে স্নাতক ডিগ্রী অর্জন করেন। ড্রেক্সেল বিশ্ববিদ্যালয় তখন ড্রেক্সেল ইনস্টিটিউট অব টেকনোলজি নামে পরিচিতি ছিল। দ্বিতীয় বিশ্বযুদ্ধে তিনি সামরিক বাহিনীতে কর্মরত ছিলেন। তখন তিনি কারিগরী সহকারী হিসেবে ম্যানহাটন প্রকল্পে কাজ করেন। ১৯৪৮-১৯৪৯ সাল পর্যন্ত ড্রেক্সেলে যান্ত্রিক প্রকৌশলবিদ্যা বিষয়ের প্রভাষকরূপে কর্মরত ছিলেন উডল্যান্ড। ৯ ডিসেম্বর, ২০১২ সালে নিউ জার্সির এজওয়াটার এলাকায় মৃত্যুবরণ করেন। ১৯৪৮ সালে উডল্যান্ডের সাথে বানার্র্ড সিলভার নামীয় ড্রেক্সেল বিশ্ববিদ্যালয়ের অধ্যয়নরত ছাত্র সুপারমার্কেটের এক নির্বাহীকে ডিনের কার্যালয়ে তার সমস্যার কথা তুলে ধরতে শুনতে পান। সমস্যাটি ছিল কীভাবে পণ্যের তথ্যাবলী স্বয়ংক্রিয়ভাবে পরীক্ষণ করা সম্ভব হতে পারে। ডিন এ সমস্যাটি এড়িয়ে যান। কিন্তু সিলভার উডল্যান্ডের সাথে সমস্যাটি নিয়ে আলোচনা করেন। কিছু প্রাথমিক পরিকল্পনা গ্রহণ করে উডল্যান্ড তাকে আশ্বস্ত করেন যে তারা পণ্যের বিপণনজনিত সমস্যাটির সমাধানের লক্ষ্যে কাজ করে যাবেন। এরপর তিনি বাজার থেকে কিছু তথ্য সংগ্রহ করেন। শিক্ষকতার চাকরি ত্যাগ করে দাদার বাড়ীতে চলে যান। সমুদ্র সৈকতে অবস্থানকালীন উডল্যান্ড পুনরায় এ সমস্যায় পড়েন। তিনি মোর্স কোডের বিন্দু এবং ড্যাশের মাধ্যমে বৈদ্যুতিকভাবে তথ্য প্রেরণ বিষয়ে অবগত হন। তিনিও বিন্দু এবং ড্যাশের মাধ্যমে মোর্স কোডের ন্যায় রেখা ব্যবহার করে তথ্য প্রেরণের জন্যে কাজ করতে থাকেন। হাতের আঙ্গুল প্রয়োগ করে সরু রেখা তৈরী করে বিন্দু এবং ড্যাশের মাধ্যমে দ্বি-মাত্রিক ধারণার সন্ধান পান যা পরবর্তীতে বারকোড নির্মাণে সহায়তা করে। ১৯৭৩ সালে আইবিএম কর্তৃপক্ষ উডল্যান্ডকে প্রতিষ্ঠানের সাফল্যের সাথে তার অসাধারণ অংশগ্রহণের স্বীকৃতিস্বরূপ পুরস্কৃত করে। বারকোড প্রযুক্তিতে তার অংশগ্রহণের ফলে প্রেসিডেন্ট জর্জ এইচ. ডব্লিউ. বুশ কর্তৃক প্রযুক্তিতে জাতীয় পদক প্রাপক হন। ২০১১ সালে নরম্যান যোসেফ উডল্যান্ডকে ন্যাশনাল ইনভেন্টরস হল অব ফেমে অন্তর্ভুক্ত করা হয়। "Dr. Joseph Woodland '47 (MEM), Hon. '98 Alumni"। Drexel University। সংগ্রহের তারিখ ২০০৭-০৬-২৯।  Margalit Fox (ডিসেম্বর ১২, ২০১২)। "N. Joseph Woodland, Inventor of the Bar Code, Dies at 91"। New York Times। সংগ্রহের তারিখ ২০১২-১২-১৩। N. Joseph Woodland, who six decades ago drew a set of lines in the sand and in the process conceived the modern bar code, died on Sunday at his home in Edgewater, N.J. He was 91. ... Norman Joseph Woodland was born in Atlantic City on Sept. 6, 1921. ...  Former Raleigh resident, co-creator of bar code, dies at age 91. ওয়েব্যাক মেশিনে আর্কাইভকৃত ২৪ অক্টোবর ২০১৩ তারিখে In: newsobserver.com "The National Medal of Technology Recipients"
পাথারিয়া পাহাড়

পাথারিয়া পাহাড় মৌলভীবাজার জেলার বড়লেখা উপজেলায় অবস্থিত, যার পূর্ব নাম "আদম আইল"। এই পাহাড়ের উপর থেকে পতিত পানিতেই সৃষ্টি হয়েছে মাধবকুণ্ড জলপ্রপাত। এই পাহাড়টি বাংলাদেশের উত্তর-পূর্ব কোণে অবস্থিত সিলেট বিভাগের মৌলভীবাজার জেলার বড়লেখা উপজেলার ৮ নম্বর দক্ষিণভাগ ইউনিয়নের অধীন গৌরনগর মৌজার অন্তর্গত। এই পাহাড়, সিলেট সদর থেকে ৭২ কিলোমিটার, মৌলভীবাজার জেলা থেকে ৭০ কিলোমিটার, কুলাউড়া রেলওয়ে জংশন থেকে ৩২ কিলোমিটার এবং কাঁঠালতলী থেকে ৮ কিলোমিটার দূরত্বে অবস্থিত। প্রায় এক হাজার বছর আগে এই অঞ্চলটি গভীর অরণ্য দ্বারা পূর্ণ ছিলো এবং এখানে "পাথরি" নামক নাগা জনগোষ্ঠীর একটি উপশাখার অধিবাসীরা বসবাস করত। কালক্রমে বসবাসকারী জনগোষ্ঠীর নামের সাথে মিল থেকে এই অরণ্য অঞ্চলের নাম 'পাথারিয়া' হয়। এই পাহাড়টি ২৪ কিলোমিটার অঞ্চল জুড়ে বিস্তৃত। এটি বাংলাদেশের সাথে ভারতের পূর্ব দিকের সীমান্তবর্তী খাসিয়া-জয়ন্তীয়া উচ্চভূমির একটি বর্ধিত অংশ যার অপর অংশ ভারতের আসামে বিস্তৃত। এখানে পূর্বে প্রচুর প্রাকৃতিক কমলা লেবুর গাছ থাকলেও বর্তমানে তার সংখ্যা হ্রাস পেয়েছে। এই বনাঞ্চলটি আগর-আতর কাঠ গাছের জন্য বিখ্যাত। বর্তমানে এখানে যেসব প্রাকৃতিক উদ্ভিদ দেখা যায় তার মধ্যে রয়েছেঃ নাগকেশর, পালান, বাঁশ, বেত, কালাকস্তুরী বা মুশকদানা ও বনঢ্যাড়শ। মাধবকুণ্ড জলপ্রপাত বড়লেখা উপজেলা "barlekha.hpage.co.in"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১২।  পাথারিয়া পাহাড়, মৌলভীবাজার। দৈনিক কালের কন্ঠ; তারিখঃ ১৫ মার্চ ২০১০; সংগ্রহঃ ১৭ ডিসেম্বর, ২০১২ http://www.kishorgonj.com/?p=11409 http://www.prothomalo.com/print/news/187292[স্থায়ীভাবে অকার্যকর সংযোগ] দ্বিজেন শর্মার বর্ণনায় "পাথারিয়া পাহাড়" ও সংলগ্ন এলাকা[স্থায়ীভাবে অকার্যকর সংযোগ]
সাতকরা

সাতকরা বা সাতকড়া (বৈজ্ঞানিক নাম: Citrus macroptera) হল Rutaceae পরিবারের সাইট্রাস গণের অন্তর্ভুক্ত লেবু জাতীয় ফলের গাছ। এটি সিলেট, মালয়েশিয়া এবং মেলানেশিয়ার একটি স্থানীয় ফল। সাতকরা বিশেষ ঘ্রাণযুক্ত লেবু জাতীয় এক প্রকার টক ফল, যা সব্জির আনুষঙ্গিক হিসেবে রান্নায় ব্যবহৃত হয়। সাইট্রাস গোত্রের অন্তর্ভুক্ত লেবুজাতীয় একটি ফল। লেবুগাছের মতো সাতকরার কাঁটাভরা গাছ ২০ থেকে ২৫ ফুট লম্বা হয়। ফাল্গুন মাসে ফুল আসে। জ্যৈষ্ঠ-আষাঢ়ে ফল হয়। কমলা চাষের মতো নিরবচ্ছিন্ন কোনো চাষপদ্ধতি না থাকায় সাতকরার উৎপাদন সংক্রান্ত কোনো পরিসংখ্যান কৃষি সম্প্রসারণ অধিদপ্তরে নেই। সিলেটে এর প্রচুর চাহিদার কারণে পার্শ্ববর্তী দেশ ভারতের আসাম ও মেঘালয় থেকেও সাতকরা আমদানি হয়। এই ফল ভারতের আসামের পাহাড়ি এলাকার ও পার্শ্ববর্তী এলাকার আদি ফল, যা বাংলাদেশের সিলেটের জৈন্তাপুর, গোয়াইনঘাটের জাফলং ছাড়াও এখানকার পাহাড়-টিলায় চাষ হয়। সাতকরা একটি ভিটামিন সমৃদ্ধ ফল এবং এর পুষ্টিমান অনেক উন্নত। এতে রয়েছে প্রচুর পরিমাণে ভিটামিন সি, ক্যালসিয়াম ও ফসফরাস। এটি ওষধি হিসেবেও ব্যবহৃত হয়ে থাকে। বাংলাদেশে, বিশেষ করে সিলেটে, এটিকে সবজি হিসাবে খাওয়া হয়। এটির মজ্জাটি টক-মিষ্টি স্বাদের কারণে সাধারণতফেলে দেওয়া হয়। ঘন বাহিরের অংশ ছোট ছোট টুকরো টুকরো করে কাটা হয় এবং (সবুজ বা পাকা) গরুর মাংস, মাটন এবং মাছের তরকারীতে দিয়ে রান্না করা হয়। রন্ধন এবং গ্রাহনের জন্য বাহিরের অংশটি প্রায়শই রোদে শুকানো হয়। ফলটি আচারেরও প্রাথমিক উপাদান হিসেবেও ব্যবহৃত হয়। এটি ব্রিটিশ বাংলাদেশী ফাস্টফুডের রেস্তোঁরাগুলিতে ডোনার কাবাবেও ব্যবহৃত হয়। C. macroptera var. annamensis ফল বাংলাদেশ থেকে রফতানি করা হয়, এগুলির তেল সুগন্ধি শিল্পে ব্যবহৃত হয়। সাতকরার গরুর মাংস USDA PLANTS profile ওয়েব্যাক মেশিনে আর্কাইভকৃত ১১ মে ২০১৩ তারিখে "USDA GRIN taxonomy for plants"। ২১ জুন ২০১৫ তারিখে মূল থেকে আর্কাইভ করা। সংগ্রহের তারিখ ২৫ নভেম্বর ২০১৪।  http://www.kalerkantho.com/?view=details&archiev=yes&arch_date=15-03-2010&feature=yes&type=gold&data=Car&pub_no=98&cat_id=3&menu_id=48&news_type_id=1&index=11 সাতকরার সাতকাহন, উজ্জ্বল মেহেদী, প্রথম আলো, তারিখঃ ৬ জুলাই ২০১১; সংগ্রহের তারিখ: ১৮ ডিসেম্বর ২০১২
সিদ্ধেশ্বরী কালী মন্দির

সিদ্ধেশ্বরী কালী মন্দির বাংলাদেশের ঢাকার ১৪ সিদ্ধেশ্বরী লেনে অবস্থিত একটি হিন্দু মন্দির। সিদ্ধেশ্বরীর মন্দিরটি কখন ও কীভাবে প্রতিষ্ঠিত হয়েছিল তা সঠিকভাবে জানা যায় না। কিন্ত্তু উনিশ শতকের শেষের দিকে ও বিংশ শতকের শুরুর দিকে মন্দিরটি বিখ্যাত হয়। জানা যায় যে "সিদ্ধেশ্বরী" নাম থেকে মন্দিরটির নামকরণ হয়। চাঁদ রায় নামের এক ব্যক্তি মন্দিরটি প্রতিষ্ঠা করেন বলে মনে করা হয়। গঠনকৌশলের দিক দিয়ে সিদ্ধেশ্বরীর মন্দিরটি অত্যন্ত ঐতিহাসিক। মন্দিরটির কেন্দ্রে মা কালীর মূর্তি রয়েছে এবং সুন্দর স্তম্ভ দ্বারা মন্দিরটি সম্প্রসারণ করা হয়েছে। এটি সরু রাস্তা এবং ঘনবসতিপূর্ণ অঞ্চলে অবস্থিত। সিদ্ধেশ্বরীর পাশে মালিবাগের কেন্দ্র অবস্থিত। মন্দিরের উঠোনে একটি "রক্তচন্দন" বৃক্ষ আছে। মন্দিরের কাছে ছিল একটি পুরাতন পুকুর এবং কয়েকটি পুরাতন মন্দির। মন্দিরে বিভিন্ন উৎসবের আয়োজন করা হয়। শারোদীয় দূর্গাপুজার সময় বছরের পর বছর ধরে দেবীমার প্রতিমার সামনে দূর্গাপূজা হয়ে আসছে। জনগণ এখানে প্রতিবছর জাকজমকের সাথে দূর্গাপূজোর আয়োজন করে।বিজয়া দশমীতে পূজা করার পর হিন্দুরা দেবী মা এর মূর্তি পুকুরে বিসর্জন দেয়। এভাবে বছরজুড়ে চলে বিভিন্ন পূজা ও উৎসব। "ইতিহাস আর ঐতিহ্যের যুগলবন্দী, ঢাকা শহরের এই প্রাচীন মন্দিরগুলি"। Aaj Tak বাংলা। সংগ্রহের তারিখ ২০২১-০৭-২৯।  মুনতাসীর মামুন, ঢাকা স্মৃতি বিস্মৃতির নগরী, মুনিরুল হক অনন্য কর্তৃক প্রকাশিত, পৃষ্ঠা ২৬৪-২৬৫, আইএসবিএন ৯৮৪-৪১২-১০৪-৩.
স্বামীবাগ মন্দির

স্বামীবাগ মন্দির বাংলাদেশের রাজধানী ঢাকায় অবস্থিত একটি প্রধান হিন্দু মন্দির। এখান বৈষ্ণব সম্প্রদায়ের ইসকন এর ব্যবস্থাপনাধীন অনেক মন্দির রয়েছে। প্রতি বছর এখানকার শ্রীশ্রী রাধা গোবিন্দ মন্দির হতে জগন্নাথের রথযাত্রা শুরু হয়ে ঢাকেশ্বরী জাতীয় মন্দিরে গিয়ে শেষ হয়। স্বামীবাগে শ্রীশ্রী রাধা গোবিন্দ মন্দির মন্দিরের পাশাপাশি শিব মন্দির ও কালী মন্দির রয়েছে। এই দুই মন্দিরের প্রতিষ্ঠা ২১ বৈশাখ ১৮২৪ শকাব্দ, রবিবার কৃষ্ণ একাদশী (১৯০২ খ্রিস্টাব্দ) তে হয়েছিল। "'New Nation' এর ইন্টারনেট সংস্করণে রথযাত্রার উপর প্রতিবেদন"। ১৪ জুন ২০১১ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১২।
পুঠিয়া মন্দির চত্বর

বাংলাদেশের রাজশাহী বিভাগের পুঠিয়া উপজেলায় কয়েকটি উল্লেখযোগ্য পুরনো হিন্দু মন্দির নিয়ে পুঠিয়া মন্দির চত্বর। রাজশাহী শহরের ২৩ কিলোমিটার পূর্বে অবস্থিত এখানে বাংলাদেশের সবচেয়ে বেশি সংখ্যক ঐতিহাসিক মন্দির রয়েছে। রাজশাহীর বিখ্যাত জনহিতৈষী পুঠিয়া রাজ পরিবারের হিন্দু জমিদার রাজাদের দ্বারা মন্দিরগুলো প্রতিষ্ঠিত হয়েছিল। মন্দিরগুলোর বেশ কয়েকটি টেরাকোটা সংবলিত এবং এগুলোর স্থাপত্য জোড় বাংলা স্থাপত্য রীতির সদৃশ। তবে এতে অন্যান্য স্থাপত্য রীতির মিশেল ঘটেছে। পুঠিয়ার রাজবাড়িটি ইন্দো-সারাসেনিক স্থাপত্য রীতি অনুসারে নির্মিত। এই রীতিতে গতানুগতিক হিন্দু স্থাপত্য রীতির সাথে রেনেসাঁস যুগের ইউরোপীয় স্থাপত্যের সংযোগ ঘটেছে। পুঠিয়ার মন্দিরগুলো একটি বিশালাকার লেক বা জলাধারের চারপাশজুড়ে নির্মিত। মন্দিরগুলোর মাঝে একটি সবুজ চত্বরও রয়েছে। রাজা পিতাম্বর ছিলেন পুঠিয়া জমিদার বংশের প্রতিষ্ঠাতা। তবে প্রাচীন এই এলাকার অধিপতি ছিলেন লস্করী খান। লস্করী খান সম্রাট আকবরের শাসনামলে বিদ্রোহী হয়ে উঠলে সেনাপতি মানসিংহ শাসনভার পিতাম্বরের হাতে তুলে দেন। ব্রিটিশ-বাংলার দ্বিতীয় বৃহত্তম জমিদারী ছিল এই পুঠিয়া রাজবংশের। সম্পদের দিক থেকে তারা ছিল ব্রিটিশ-বাংলার সবচেয়ে ধনী। ভারত স্বাধীন হলে তৎকালীন পাকিস্তান সরকার জমিদারি প্রথা বিলুপ্ত করে এবং জমিদারির সব সম্পত্তি বাজেয়াপ্ত করে। পুঠিয়া রাজবংশ তখন ভারতে স্থানান্তরিত হয়। পুঠিয়া মন্দির চত্বরে মোট ১৩টি মন্দির রয়েছে। পুঠিয়ার শিব মন্দির পুঠিয়ার শিব মন্দির বড় আহ্ণিক মন্দির পঞ্চরত্ন গোবিন্দ মন্দির পুঠিয়া রাজবাড়ি দোল মন্দির McAdam, Marika. (2004) Lonely Planet's Bangladesh. pp. 114-115. পুঠিয়ার মন্দিরসমূহ[স্থায়ীভাবে অকার্যকর সংযোগ] - রাজশাহী জেলা প্রশাসনের ওয়েবসাইট Temples of Puthia[স্থায়ীভাবে অকার্যকর সংযোগ]
বিশ্বনাথ মন্দির

হিন্দু দেবতা শিবের উদ্দেশ্যে নিবেদিত বিশ্বনাথ মন্দির বাংলাদেশের ময়মনসিংহ জেলার একটি হিন্দু মন্দির। এটি জেলার প্রসিদ্ধ মন্দিরসমূহের মধ্যে অন্যতম। বাটলার, স্টুয়ার্ট (২০০৮)। Bangladesh। লোনলি প্ল্যানেট। পৃষ্ঠা ৭৫–৭৬। আইএসবিএন 9781741045475।
বড় কালী বাড়ি মন্দির

বড় কালী বাড়ি মন্দির বাংলাদেশের ময়মনসিংহ জেলার অন্যতম পুরনো হিন্দু মন্দির। হিন্দু দেবতা কালীর উদ্দেশ্যে মন্দিরটি নিবেদিত। এই মন্দিরের মূল উৎসব হল কালীপূজা, যা প্রতি বছর পালিত হয়।প্রতিবছর দিপাবলীতে প্রচুর ভক্তবৃন্দের আগমন ঘটে।পূর্ব থেকেই এই মন্দিরে দিপাবলী উৎসব অত্যন্ত জাক জমক ভাবে পালিত হয়।ঘোর অমানিশায় পূজা,বলিদান,মহাযজ্ঞ ও প্রসাদ বিতরন করা হয়।২০১২ সালের পর থেকে Kalibari Kings club মায়ের পূজার সাথে যুক্ত হয়ে থিম পূজার মাধ্যমে শহরে শ্যামা পূজা উদযাপনের আমেজে কিছুটা ভিন্নতা এনেছেন।তারাই প্রথম থিম করে পূজার সাজসজ্জা আলোকসজ্জা করেছে।এই ধরনের পূজা উপস্থাপন করে ধর্মীয় অনেক জানা অজানা কাহিনী ফুটিয়ে তোলা হয়।যার ফলে শহরে তাদের অনুরূপ কিছু কিছু থিম পূজার চেষ্টা অন্য সংঘ গুলো করতে চাইছেন। মন্দিরটি শহরের কেন্দ্রস্থল থেকে ১০ মিনিট দূরে রিক্সাপুলে অবস্থিত। হিন্দু ভক্তরা সকাল থেকে রাত ৯ টা পর্যন্ত এই মন্দিরে দর্শন করতে পারেন। প্রতিদিনের পূজা সাধারণত সূর্যাস্তের পরে শুরু হয়। কালী মন্দিরের কাছে বিভিন্ন ধরনের মিষ্টি কেনার জন্য পাওয়া যায়।এছাড়া ময়মনসিংহের অন্যান্য গুরুত্বপূর্ণ হিন্দু মন্দির হল শহরের প্রাণকেন্দ্রে দুর্গা বাড়ি এবং থানা ঘাটে শিব মন্দির। Butler, Stuart (২০০৮)। Bangladesh। Lonely Planet। পৃষ্ঠা 75–76। আইএসবিএন 978-1-74104-547-5।
লক্ষ্মী নারায়ণ মন্দির, ঢাকা

লক্ষ্মী নারায়ণ মন্দির হিন্দু সম্পদের দেবী লক্ষ্মীর উদ্দেশ্যে নিবেদিত একটি হিন্দু মন্দির। বাংলাদেশের ঢাকার ৩১ নবাবপুরে এটি অবস্থিত। মন্দিরটি প্রায় ৩০০ বছরের পুরনো। এটি ১০৫৬ বঙ্গাব্দে প্রতিষ্ঠিত হয়েছিল। পুরো মন্দিরটিতে হিন্দু পৌরাণিক কাহিনীর দৃশ্যগুলি খোদাই করে সাজানো হয়েছে। এই মন্দিরের সীমানার ভিতরে একটি ব্যক্তিগত বাড়ি আছে। মন্দিরটি আজকাল ব্যক্তিগত মন্দির হিসেবে ব্যবহৃত হয়। এটি মূলত একটি দোতলা মন্দির। এই প্রাচীন মন্দিরটির কোনও চূড়া নেই। পুরো মন্দিরটি প্লাস্টার দিয়ে তৈরি এবং বাইরে থেকে দৃশ্যমান। মন্দিরের টালিওয়ালা দেওয়ালে হিন্দু দেবদেবীর ছবি অঙ্কিত রয়েছে। মন্দিরের মূর্তিগুলি জয়পুর থেকে আনা মার্বেলে তৈরি। মন্দিরের প্রবেশদ্বার একটি স্বাগত জানানো লেখা একটি পাথরে খোদাই করা আছে। মন্দিরের অন্য গেটে একটি ঘণ্টা আছে। মন্দিরে প্রবেশের আগে এবং মন্দির থেকে বের হবার সময় ঘণ্টা বাজানো একটি রীতি। সৈয়দ মারুফুজ্জামান (২০১২)। "কোতোয়ালী থানা (ঢাকা মেট্রোপলিটন)"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
জয় কালী মন্দির

জয় কালী মন্দির ঢাকার ঠাটারী বাজার ও ওয়ারীর মধ্যবর্তী স্থানে মন্দিরের নামে নামকরণকৃত ২৪ জয় কালী মন্দির স্ট্রিটে অবস্থিত। কালী দেবীর উদ্দেশ্যে নিবেদিত এটি একটি হিন্দু মন্দির। সকল বয়সের হিন্দু ধর্মাবলম্বীরা কালী দেবীর পুজো দিতে এখানে আসেন। ১৫৯৩ সালে এই মন্দিরটি তৈরি করেন শ্রী তুলসী নারায়ণ ঘোষ এবং শ্রী নব নারায়ণ ঘোষ। "সেই ঢাকা; এই ঢাকা # ২য় পর্ব (মন্দির ও গির্জা)"। web.archive.org। ২০১৩-১১-১২। Archived from the original on ২০১৩-১১-১২। সংগ্রহের তারিখ ২০২১-০৮-০৩। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "সেই ঢাকা; এই ঢাকা # ২য় পর্ব (মন্দির ও গির্জা)"। web.archive.org। ২০১৩-১১-১২। Archived from the original on ২০১৩-১১-১২। সংগ্রহের তারিখ ২০২১-০৮-০৩। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
কালিয়া জীউ মন্দির

কালিয়া জীউ মন্দির কৃষ্ণের উদ্দেশ্যে নিবেদিত বাংলাদেশের দিনাজপুর শহরে অবস্থিত একটি মন্দির। দিনাজপুর রাজবাড়ির পশ্চিমে মন্দিরটির অবস্থান। দিনাজপুর রাজবাড়িতে দুর্গা মন্দিরের উত্তর দিকে ঠাকুরবাড়ি মহলে কালিয়াজিউ মন্দির অবস্থিত। এই মন্দিরটি ১৭০০ শতকে নির্মিত । জন্মাষ্টমীর দুদিন আগে ষষ্ঠীতে কান্তজিউ মন্দিরের রুক্মিণীকান্ত বিগ্রহকে এই মন্দিরে নিয়ে আসা হয়। অতীতে ময়ূরপঙ্খী নৌকায় চড়ে ঢেপা নদী হয়ে সড়কপথে পদব্রজে চতুর্দোলায় জাঁকজমকপূর্ণ শোভাযাত্রা করে বিগ্রহ আনা হত। বর্তমানে এই প্রথা প্রচলিত থাকলেও সেই বিশেষ ময়ূরপঙ্খী নৌকার কোনও অস্তিত্ব নেই। দুর্গাপুজোর সময় ভক্তহৃদয় রাজবাড়িতেই কান্তজিউ বিগ্রহ দর্শন করতে পারে। প্রথানুযায়ী এই বিগ্রহকে তিনমাস রাজবাড়িতে রেখে রাসপূর্ণিমার দুইদিন পূর্বে ত্রয়োদশী তিথিতে পুনরায় পদব্রজে চতুর্দোলায় জাঁকজমকপূর্ণ শোভাযাত্রা করে কান্তজিউ মন্দিরে ফিরিয়ে নিয়ে যাওয়া হয়। দুর্গাপুজোর কয়েকদিন দেবী দুর্গার পাশাপাশি দেবী চামুণ্ডা, কালিয়াজিউ বিগ্রহ ও কান্তজিউ বিগ্রহকে দুপুরে বিভিন্ন প্রকারের ফল, লুচি-পুড়ি, ছানা-ক্ষীর, দধি-মাখন-সন্দেশ, মিষ্টি-মিষ্টান্ন এবং রাতে নানাপ্রকারের ব্যঞ্জনাদিসহ অন্ন ও ঘৃতান্ন ভোগ দেওয়া হত। অন্নভোগ তৈরি করা হতো সুগন্ধি কাটারিভোগ আতপ-চাল দিয়ে। এরপর এসব ভোগ পরিবেশিত হতো কাঁসার থালা-বাটিতে। সঙ্গে রূপা ও কাঁসার গ্লাসে পরিবেশন করা হত জল। প্রতিদিনের ভোগের প্রসাদ মহারাজা-মহারানি ও রাজকুমার-রাজকুমারীদের নিকটে পাঠানো হত। প্রতিমা-বিগ্রহাদির ভোগরাগের পর উপস্থিত সাধারণ ভক্ত-দর্শনার্থীরা ছাউনিযুক্ত সারি-সারি ঘরগুলোতে অবস্থান করে ভোগের প্রসাদ ও চরণামৃতের স্বাদ নিতে। "দিনাজপুরে বাংলাদেশ ছাত্র ও যুব ঐক্য পরিষদের বড় দিন উৎযাপন" (ইংরেজি ভাষায়)। ২০২১-০৮-২৮ তারিখে মূল থেকে আর্কাইভ করা। সংগ্রহের তারিখ ২০২১-০৮-২৮।  Times, The Dhaka (২০২০-০১-২৭)। "ভ্রমণ: ঘুরে আসতে পারেন দিনাজপুরের ঐতিহাসিক রাজবাড়ী হতে"। The Dhaka Times। সংগ্রহের তারিখ ২০২১-০৮-২৮।  "দিনাজপুর জেলা"। dinajpur.gov.bd (ইংরেজি ভাষায়)। ২০২১-০৮-২৮ তারিখে মূল থেকে আর্কাইভ করা। সংগ্রহের তারিখ ২০২১-০৮-২৮।  "দিনাজপুর রাজবাড়ি, দিনাজপুর | Dinajpur Rajbari, Dinajpur"। The Rangpur (ইংরেজি ভাষায়)। ২০১৯-০৭-৩১। ২০২১-০৮-২৮ তারিখে মূল থেকে আর্কাইভ করা। সংগ্রহের তারিখ ২০২১-০৮-২৮।  উইকিমিডিয়া কমন্সে কালিয়া জীউ মন্দির সংক্রান্ত মিডিয়া রয়েছে।
লালমাই চন্ডী মন্দির

লালমাই চন্ডী মন্দির বা চন্ডীমূড়া মন্দির বাংলাদেশের কুমিল্লা শহরের লালমাই পাহাড়ের চূড়ায় অবস্থিত একটি প্রাচীন হিন্দু মন্দির।মন্দিরটি কালী দেবীর উদ্দেশ্যে নিবেদিত। নিকটবর্তী স্থানে মহেশ্বর শিবের উদ্দেশ্যে নিবেদিত একটি মন্দির রয়েছে। দেবী চন্ডী যখন শম্ভ নিশম্ভ নামক দুই অসুরের সাথে যুদ্ধ করছিলেন তখন বেশ কিছু অসুর জঙ্গলে ঘেরা এই জায়গায় পালিয়ে আসে। দেবী তখন এখানে অসুরদের বধ করেন। দেবীর দেহতাপের ফলে পাহাড়ের মাটির রঙ লাল হয়। ফলে এই পাহাড়ের নাম লালমাই পাহাড় হয়। হনুমান যখন গন্ধমাদন পর্বতকে তার জায়গায় ফেরত রাখতে যাচ্ছিলেন । তখন কুমিল্লার কাছে লমলম সাগরের উপর দিয়ে যেতে যেতে সাগরের রূপ দেখে তিনি আনমনা হয়ে গেলে পর্বতের একটি ক্ষুদ্র অংশ লালমাই পাহাড়ের জায়গায় এসে পড়ে। ফলে লালমাই পাহাড়ের সৃষ্টি হয়। পাহাড়ের নিচে লমলম নদী আছে।একে লমলম সাগর বলা হয় । মহারাজা দেবখড়গ তার রাণী প্রভাবতীর ইচ্ছাতে এই মন্দির ও একটি শিব মন্দির তৈরি করেন। তিনি নিজে বৌদ্ধ ও তার রাণী হিন্দু ছিলেন। নিজে বৌদ্ধ হয়েও তিনি মা চন্ডীর উপাসনা করতেন। এরপর সময়ের সাথে সাথে মন্দির দুটি হারিয়ে যায়। ত্রিপুরার যুবরাজ চম্পক রায় দেওয়ানের ভগ্নি দ্বিতীয়া দেবী এই মন্দিরের পুনঃনির্মাণ করেন । তিনি পাহড়ের দক্ষিণ-পূর্বে একটি দিঘী খনন করেন। যার নাম দূতিয়ার দীঘি । মুক্তিযুদ্ধের পরে ১৯৭২ সালে মন্দিরের সেবায়েত শ্রীমৎ আত্মানন্দ গিরি মহারাজ স্বপ্নে মন্দির দুটির কথা জানতে পারেন। তিনি মন্দির দুটিকে উদ্ধার করে সংস্কার করেন। "সদর দক্ষিণ উপজেলা"। sadarsouth.comilla.gov.bd (ইংরেজি ভাষায়)। ২০২১-০৭-৩০ তারিখে মূল থেকে আর্কাইভ করা। সংগ্রহের তারিখ ২০২১-০৭-৩০।  "লালমাই-ময়নামতির মহাতীর্থ চন্ডীমুড়া"। Risingbd Online Bangla News Portal (ইংরেজি ভাষায়)। সংগ্রহের তারিখ ২০২১-০৭-৩০।  "মহাতীর্থ চন্ডীমুড়া সেবাশ্রম - মন্দির দর্শন"। mandirdarshanbd.com। সংগ্রহের তারিখ ২০২১-০৭-৩০।